open-index/open-wikipedia-markdown huggingface dataset:
Juha Hämäläinen (basisti)

**Juha-Pekka ”Jesu” Hämäläinen** on suomalainen basisti. Hämäläinen perusti vuonna 1978 Bolin-nimisen yhtyeen yhdessä Matti Fagerholmin, eli Mike Monroen ja Antti (Andy McCoy) Hulkon kanssa. Tämän jälkeen hän soitti bassoa Pelle Miljoona Oy -yhtyeen neljännessä kokoonpanossa 1982–1983 sekä Yö-yhtyeessä vuosina 1990–1999. Muita bändejä ovat olleet mm. Twiggy Oliver, Stressi, Musta Paraati, Lunta, The Voice Of Mengele ja Suspenders.  

Juha-Pekka "Jesu" Hämäläinen on koulutukseltaan humanististen tieteiden kandidaatti, filosofian maisteri sekä filosofian lisensiaatti Helsingin yliopistosta, pääaineenaan yleinen historia. Hän on tutkinut erityisesti suomalaista 1960- ja 1970-lukujen vastakulttuuria. Hämäläinen työskenteli peruskoulun yläasteen ja lukion historian ja yhteiskuntaopin lehtorina mm. Pohjois-Haagan Yhteiskoulussa sekä 19 vuotta Helsingin yhteislyseossa, josta Hämäläinen jäi eläkkeelle syyskuussa 2024. Tämän jälkeen Juha "Jesu" Hämäläinen on jatkanut työskentelyä Pohjois-Haagan yhteiskoulussa loppuvuodesta 2024 sekä Käpylän peruskoulussa historian-, yhteiskuntaopin ja elämänkatsomustiedon lehtorin viransijaisena koko kevät- ja syyslukukauden 2025, sekä kevätlukukauden 2026.

## Diskografia

### Pelle Miljoona Oy
* Radio Kebab (1982)
### Pelle Miljoona
* Jos... (1984)

### Musta Paraati
*Käärmeet (1984)

### The Voice Of M.
I Can't Sleep In Hell (1987/2007)

### Yö
*Antaa soittaa (1991)
*Tänä yönä (1992)
*Kymmenes kevät (1993)
*Hyviä vuosia (1994)
*Satelliitti (1996)
*Pirstaleet (1997)
*13. yö (1999)

## Lähteet
Sulkava (Mäntsälä)

**Sulkava** on kylä Mäntsälässä. Sen asukasluku on 240 (2009).

Kylän vieressä on Sulkavanjärvi, josta Mustijoki laskee. Mustijokea kutsutaan kylän kohdalla Sulkavanjoeksi. Kylä sijaitsee Mäntsälä–Oitti-tien varressa. 1700-luvulta lähtien Porvoo–Hämeenlinna-tie on kulkenut kylän läpi. Tie haarautuu kylän kohdalla Oittiin ja Lappilaan, joissa on kylän lähimmät rautatieasemat. Linnaisten kartano omisti aikoinaan kaikki kylän maat. Kartanolla on ollut karjanhoitokoulu, mylly, saha ja verkatehdas. Sahan mukaan kylää on kutsuttu myös Sahakyläksi, joka on sen postitoimipaikka. Sulkavan kartano on erotettu Linnaisten kartanosta.

Sulkavan koulu toimi vuosina 1894–2010.

## Lähteet
Wienin yleissopimus

**Wienin yleissopimus** tarkoittaa seuraavia kansainvälisiä sopimuksia:

* Wienin yleissopimus, Wienin kongressin (1814–1815) tuloksena syntyneet sopimukset, jotka määrittivät Euroopan rajat ja kansainvälisen kanssakäymisen säännöt Napoleonin sotien jälkeen
* Diplomaattisia suhteita koskeva Wienin yleissopimus (18. huhtikuuta 1961), kansainvälinen sopimus komennuksella olevien diplomaattien välisestä kanssakäymisestä sekä heidän etuoikeuksistaan ja koskemattomuudestaan
* Wienin yleissopimus korvausvastuusta ydinvahinkojen alalla (21. toukokuuta 1963), kansainvälinen sopimus ydinonnettomuuksien aiheuttamien vahinkojen korvaamisesta
* Konsulisuhteita koskeva Wienin yleissopimus (1963), kansainvälinen sopimus konsulisuhteiden perustamisesta ja toimintatavoista 
* Tieliikennettä koskeva Wienin yleissopimus (1968), kansainvälinen sopimus yhteisistä liikennesäännöistä rajat ylittävän tieliikenteen helpottamiseksi ja tieturvallisuuden parantamiseksi
* Valtiosopimusoikeutta koskeva Wienin yleissopimus (1969), kansainvälinen sopimus valtioiden välisistä kirjallisista sopimuksista
* Valtioseuraantoa koskevat Wienin yleissopimukset (1978, 1983), kansainväliset sopimukset valtioseuraannosta koskien valtiosopimuksia sekä omaisuutta, arkistoja ja velkoja
* Otsonikerroksen suojelua koskeva Wienin yleissopimus (1985), kansainvälinen ympäristönsuojelusopimus
* Yhdistyneiden Kansakuntien yleissopimus huumausaineiden ja psykotrooppisten aineiden laitonta kauppaa vastaan (1988)
Uri Avnery

**Uri Avnery**, alkup. nimi **Helmut Ostermann** (23. lokakuuta 1923 Beckum, Westfalen, Saksa – 20. elokuuta 2018 Tel Aviv, Israel), oli israelilainen toimittaja, vasemmiston rauhanliikkeen aktivisti ja knessetin jäsen, joka oli alun perin revisionistisen sionistisen liikkeen jäsen.

## Ura
Avneryn perhe muutti Palestiinaan vuonna 1933. Nuorena hän oli puolisotilaallisen järjestön Irgunin jäsen. Vuoden 1948 itsenäisyyssodassa hän palveli Israelin puolustusvoimissa. Myöhemmin hän kirjoitti kokemuksistaan kirjan nimeltä *In the Fields of Philistia* ().

1950- ja 1960-luvuilla hän oli viikkolehti Haolam Hazehin päätoimittaja ja kustantaja. Lehti oli tunnettu vallanpitäjiä kritisoivista ja sensaationhakuisista artikkeleistaan. Se näytti toimivan, sillä lehti oli vuosien ajan Israelin johtava vaihtoehtomedian julkaisu.

Avnery oli knessetin jäsen vuosina 1965–1973 ja jälleen vuosina 1979–1981. Hän tuli tunnetuksi tavatessaan Jasser Arafatin heinäkuussa 1982 Beirutin taistelun aikaan. Hän väitti olevansa ensimmäinen israelilainen, joka on tavannut PLO:n johtajan kasvotusten.

Avnery alkoi myöhemmin vasemmistoaktivistiksi ja perusti vuonna 1993 Gush Shalomin (hepreaksi: גוש שלום‎, Rauhanliike). Hän oli ateisti ja vastusti jyrkästi vanhoillisten vaikutusta uskonnollisessa ja poliittisessa elämässä.

Avnery kirjoitti muun muassa seuraaville uutis- ja mielipidesivustoille: CounterPunch, Information Clearing House ja LewRockwell.com. Hänen kirjoituksiaan on käännettynä myös Suomen aseistakieltäytyjien liiton sivuilla.

## Dokumentti
Vuonna 2002 ohjaaja Yair Lev teki Avneryn elämästä dokumenttielokuvan *Uri Avnery: Warrior for Peace*.

## Lähteet

## Aiheesta muualla

*Uri Avneryn biografia 
*Avneryn uutissivusto
*Gush Shalom
Sukevan koulu

**Sukevan koulu** on Sukevalla Sonkajärven kunnassa Pohjois-Savossa toimiva alakoulu (luokka-asteet 1-6). Koulussa on noin 50 oppilasta ja kolme opettajaa (2012). Koulussa toimii myös esiopetusryhmä.

Sukevalta mennään yläkouluun yli 20 kilometrin päähän Sonkajärven koulukeskuksen Lyseotien kouluun.

Sukevan koulu on aloittanut toimintansa 1887 opettaja Eljas Komulaisen kotona. Toinen kouluvuosi käytiin Lapinkylän Partalassa Eero Partasen talossa. Koulurakennuksen vanhin osa, jossa oli yksi luokka ja kamari, valmistui 1889 tontille, jonka opettaja lahjoitti. Rakennusta laajennettiin 1910 ja 1915. Koulun ulkoasussa, ikkunamuodoissa ja ulkovuorauksessa näkyy jugend-tyylin vaikutusta. Koulurakennus on Museoviraston suojelema.

Samassa pihapiirissä on 1955 valmistunut kaksikerroksinen uusi koulu.

## Lähteet
The Chordettes

**The Chordettes** oli suosittu yhdysvaltalainen naisyhtye, joka tavallisesti lauloi soitinsäestyksetöntä pop-musiikkia. The Chordettes -yhtyeen menestyneimmät kappaleet olivat vuonna 1958 ilmestynyt "Lollipop" ja 1954 ilmestynyt "Mr. Sandman". Samana vuonna tuli tunnetuksi heidän esittämänsä tunnussävelmä televisiosarjaan ''Zorro''. Kvartetti aloitti toimintansa vuonna 1947 ja esiintyi säännöllisesti radiossa ja televisiossa. Kun lauluyhtyeet siirtyivät pois muodista kvartetin jäsenet lopettivat aktiivisen musiikkiuransa.

## Lähteet

## Aiheesta muualla
* NAMM.Org: Chordettes-alkuperäisjäsen Carol Buschmannin haastattelu
Ruumiinlämpö

**Ruumiinlämpö** on tasalämpöisen eläimen elimistön lämpötila. Elimistön ydinlämpö eli kehon sisäosien syvä ruumiinlämpö pysyy korkeana ja tasaisena ympäristön lämpötilasta riippumatta. Raajojen lämpötila on huomattavasti alhaisempi, ja ihmisellä alhaisin lämpötila on sormenpäissä ja varpaissa.

Eläimet jakautuvat tasalämpöisiin ja vaihtolämpöisiin sen mukaan, onko niiden ruumiinlämpö vakio vai vaihteleeko se voimakkaasti ympäristön lämpötilan mukaan. Nisäkkäät ja linnut ovat tasalämpöisiä. Niiden ruumiinlämpö pyrkii pysymään samana, mutta esimerkiksi sairastuminen tai liian pitkään kylmässä oleskelu ilman sopivaa suojaa voi nostaa tai laskea sitä. Vaihtolämpöiset eläimet, kuten matelijat, eivät tule toimeen kovin kylmässä vaan joutuvat lämmittelemään pitkiä aikoja tai vaipuvat horrokseen.

Ihmisen kainalosta mitattu normaalilämpötila oli saksalaisen August Wunderlichin vuonna 1837 julkaisemassa tutkimuksessa keskimäärin 37 °C vaihteluvälin ollessa 35,8–37,8 astetta. Yhdysvaltalaisessa Stanfordin yliopistossa vuosina 2007–2017 laaditun tutkimuksen mukaan ihmisen normaalilämpö on laskenut 160 vuotta kestäneen mittaushistorian aikana. 1800-luvun alussa syntyneiden miesten ruumiinlämpö oli lähes 0,6 astetta korkeampi kuin 2000-luvun alussa syntyneillä. Naisten normaalilämpö on niin ikään 0,32 astetta alhaisempi kuin 1890-luvulla.

Naisilla ruumiinlämpö vaihtelee noin 0,5 °C kuukautiskierron mukaan; korkeimmillaan lämpö on kuukautiskierron keskivaiheella, kun munasolu irtoaa. Vilkkaamman aineenvaihdunnan takia lasten ruumiinlämpö on korkeampi kuin aikuisten, ja aikuisilla ruumiinlämpö on naisilla keskimäärin 0,3 astetta korkeampi kuin miehillä. Kuume nostaa lämmön tavallista korkeammalle. 

Hypotermia eli liian alhainen ruumiinlämpö liittyy tilanteeseen, jossa ihminen on ollut pitkään kylmässä, ja sen vuoksi ruumiinlämpö laskee. Vastaavasti lämpöhalvauksen aiheuttaa ulkoinen tekijä, joka nostaa ruumiinlämpöä. Se ei kuitenkaan tarkoita kuumetta, joka taas aiheutuu siitä, että elimistön oma lämmönsäätely on poikkeava esimerkiksi viruksen tai bakteerin aiheuttaman tulehduksen vuoksi.

Normaalioloissa esiintyvää alilämpöä ei lääketiede tunne lainkaan. Jos lämpö on tavallista matalampi, yleensä syynä ovat mittausolosuhteet. Kainalolämpö on 0,6 °C alhaisempi kuin tarkempi peräsuolesta tai suusta mitattu lämpötila.

## Lähteet
Karen Barad

**Karen Barad** (s. 29. huhtikuuta 1956) on yhdysvaltalainen fyysikko, tieteenfilosofi ja feministi. Hän väitteli teoreettisesta fysiikasta Stony Brookin yliopistosta New Yorkissa.

Barad on kirjoittanut useita teoksia ja artikkeleita, joissa hän hyödyntää fysiikan teorioita, ennen kaikkea Niels Bohrin kvanttifysiikkaa, yhteiskuntatieteelliseen tutkimukseen, kuten feministiseen yhteiskuntakritiikkiin.

## Teokset

* (de) 2013: *Diffraktionen: Differenzen, Kontingenzen und Verschränkungen von Gewicht.* In: Corinna Bath, Hanna Meißner, Stephan Trinkhaus, Susanne Völker (Hg.): *Geschlechter Interferenzen: Wissensformen - Subjektivierungsweisen - Materialisierungen.* Berlin/ Münster: Lit, 2013, S. 27-68. 
* (en/de) 2012: *What is the Measure of Nothingness? Infinity, Virtuality, Justice / Was ist das Maß des Nichts? Unendlichkeit, Virtualität, Gerechtigkeit.* In: *dOCUMENTA (13): 100 Notes – 100 Thoughts / 100 Notizen – 100 Gedanken | Book Nº099*, Hatje Cantz Verlag, 2012. . .  
* (en) 2012: *On Touching - The Inhuman That Therefore I Am.* In: *differences: A Journal of Feminist Cultural Studies*, 23(3): 206-223.
* (en) 2012: ''Nature's Queer Performativity'' [the authorized version]. In: *[https://tidsskrift.dk/index.php/KKF/index Kvinder, Køn og forskning/ Women, Gender and Research]*, Copenhagen, No. 1-2 (2012) Feminist Materialisms, pp. 25-53. pdf
* (de) 2012: *Agentieller Realismus. Über die Bedeutung materiell-diskursiver Praktiken. Aus dem Englischen von Jürgen Schröder. Berlin: Suhrkamp, 2012. Edition Unseld, Band 45. 
* (en) 2007: *Meeting the Universe Halfway. Quantum Physics and the Entanglement of Matter and Meaning.* Duke University Press, 2007. , 
* (en) 2003: *Posthumanist Performativity. Toward an Understanding of How Matter Comes to Matter.* In: *Signs. Journal of Women in Culture and Society*. Band 28, Nr. 3, Spring 2003.
* (en) 2001: *Re(con)figuring Space, Time, and Matter*. In: Marianne DeKoven (Hg.): *Feminist Locations: Global and Local, Theory and Practice.* Rutgers University Press, New Brunswick 2001. . 
* (en) 2001: *Performing Culture / Performing Nature: Using the Piezoelectric Crystal of Ultrasound Technologies as a Transducer Between Science Studies and Queer Theories.* In: Christina Lammar (Hg.): *Digital Anatomy''. Turia & Kant, Vienna 2001. 

## Lähteet

## Aiheesta muualla
* Karen Baradin kotisivut
Amandla

**Amandla** on xhosan- ja zulunkielinen ilmaus, joka suomeksi tarkoittaa "valtaa". Sana oli suosittu ANC:n ja sen liittolaisten käyttämä iskulause apartheidin aikana. Mielenosoituksissa huudattaja huusi "Amandla!" johon väkijoukko vastasi "**Ngawethu!**" ([se] on meidän!). Ilmaus otettiin käyttöön 1960-luvun alkupuolella ja se yleistyi erityisesti Soweton mellakoiden aikana 1970-luvun puolessavälissä.

## Lähteet
Jennifer Harman

**Jennifer Harman-Traniello** (s. 29. marraskuuta 1964) on yhdysvaltalainen pokeriammattilainen. Hän pelaa pokeriturnausten ohella maailman suurimmissa käteispeleissä, Bellagion kasinon "The Big Gamessa".

Harman syntyi Renossa, Nevadassa ja kiinnostui pokerista lapsuudessaan. Hän valmistui myöhemmin Nevadan yliopistosta. 

Harman voitti ensimmäisen rannekkeensa World Series of Pokerissa vuonna 2000. Toisen hän sai 2002. World Poker Tourilla Harman on parhaimmillaan ollut neljäs (Five-Diamond World Poker Classicissa joulukuussa 2004 Daniel Negreanun voittaessa). Syyskuussa 2007 Harman sijoittui toiseksi kaikkien aikojen ensimmäisessä World Series of Poker Europe -turnauksessa. 50&nbsp;000 punnan H.O.R.S.E.-turnauksen kakkostilastaan hän ansaitsi 40&nbsp;688 puntaa. Jennifer on ollut myös PPT finaalissa.

Elokuussa 2007 Harmanin pokeriuran turnausansiot ylittivät 1,7 miljoonaa dollaria. Harman pelasi *[[Poker After Dark]]* -pokeriohjelman ensimmäisellä tuotantokaudella ja *[[High Stakes Poker]]in* kolmella ensimmäisellä tuotantokaudella. Harman edustaa Full Tilt Poker -nettipokerihuonetta.

Harmanille on jouduttu kahdesti tekemään munuaisensiirto. Hän on naimisissa italialaisen stylistin Marco Traniellon kanssa, joka on myös menestynyt pokerinpelaajana.

Harman valittiin Poker Hall of Fameen vuonna 2015.

## WSOP-rannekkeet

## Lähteet

 

## Aiheesta muualla

*
Pahaniemi

**Pahaniemi** on läntisessä Turussa sijaitseva kaupunginosa. Etäisyys kaupungin keskustaan on noin neljä kilometriä.

Pahaniemeen kuuluu viisi osa-aluetta, jotka järjestyksessä pohjoisesta etelään ovat Härkämäki, Jyrkkälä, Vienola, Pahaniemen omakotitaloalue ja Pahaniemen teollisuusalue. Pahaniemen rajoina toimii lännessä Raisionjoki, etelässä Pansiontie, idässä Kuninkoja ja Rauman valtatie ja pohjoisessa Raision kuntaraja.

Härkämäen lähiö sijaitsee Naantalintien, Rauman valtatien ja Raisionjoen rajaamalla kolmion muotoisella alueella. Härkämäessä on 16 kerrostaloyhtiötä ja pieni liikekeskus. Jyrkkälän lähiö sijaitsee Naantalintien ja Uudenkaupungin radan välissä. Jyrkkälän kaikki 17 kerrostaloa kuuluvat samaan kiinteistöyhtiöön. Kerrostaloissa on rappukäytäviä A:sta Ö:hön saakka. Vienolan lähiö sijaitsee korkean mäen päällä omakotitaloalueen keskellä. Vienola ja Jyrkkälän välissä sijaitsee Aunelan koulu, kirjasto, nuorisotalo, palloiluhalli ja urheilukenttä. Vienolassa on sekä kerrostaloja (15 taloyhtiötä) että vanhaa omakotiasutusta ja muutama rivitalo. Pahaniemen omakotitaloalue ympäröi Vienolaa lännessä ja etelässä ja se sijaitsee saman mäen alemmilla rinteillä. Pahaniemen teollisuusalue muodostui Ovakon rautatehtaan ympärille, mutta nykyisin alueella toimii varastointi- ja logistiikkayritysten keskittymä.

Pahaniemi on myös historiallinen kylä samalla alueella. Alkujaan se on ollut osa Raisiota mutta on sittemmin tullut liitetyksi Turkuun. Pahaniemen historiallinen kylätontti, jolla vielä sijaitsee kaksi kylän kantataloista on lähellä rautatietä Vienolan eteläpuolella.

## Lähteet
Budjonnovka

**Budionovka** (будёновка), "piippalakki", on omaperäinen hattu ja oleellinen osa kommunistien pukeutumista Venäjän sisällissodan aikana. Se on nimetty Semjon Budjonnyin mukaan. Sen virallinen nimi oli kuitenkin *шлем суконный*. Päähineestä käytettiin myös nimeä *frunzenka*, Mihail Frunzen mukaan.
Budjonnovka on pehmeä, villainen hattu joka peittää niskan ja korvat ja voidaan käyttää kypärän alla. Lisäksi päähineen päällä on "nokka" ja korvaläpät, jotka voidaan kiinnittää leuan alle.

Hatun suunnitteli osaksi uutta univormua venäläinen maalari Viktor Vasnetsov, esikuvanaan Kiovan Venäjän aikaiset kypärät. Hattua kutsuttiinkin aluksi *bogatyrkaksi* (богатырка), tarkoituksena rohkaista venäläisiä joukkoja yhdistämällä nämä tarunomaisiin bogatyreihin. Bogatyrkoja valmistettiin jo ensimmäisen maailmansodan aikana, mutta virallista statusta ne eivät saaneet.
Venäjän sisällissodan aikana kommunistit, joilla ei ollut sitoumuksia tsaarinajan armeijan pukukoodiin, omaksuivat bogatyrkan osaksi univormuaan liittäen siihen yleensä punaisen tähden. Kommunistit alkoivat käyttää itsestään nimeä "Punaiset bogatyrit", nähden itsensä taistelemassa vanhaa korruptoitunutta Venäjää vastaan. Näihin aikoihin alettiin bogatyreista käyttää, ratsuväen komentaja Bujonnyin mukaan, budjonnovka nimeä, erityisesti ratsuväen parissa, sillä bogatyrka oli näissä joukoissa yleinen asuste. 

1927 korkeakärkinen hattu korvattiin käytännöllisemmällä lyhytkärkisellä.

Asuste ei kuitenkaan pysynyt pitkään osana kommunistien univormua, niin poliittisista kuin käytännöllisistä syistä. Vaikka se olikin helppo valmistaa, se vaati kallista villaa eikä tarjonnut kunnollista suojaa kylmältä. Ne alkoivat jäädä pois käytöstä 1935, mutta ne olivat käytössä vielä talvisodan ajan. Operaatio Barbarossan alettua ne oli kuitenkin korvattu jo käytännössä kokonaan ušankoilla. Suomalaiset kutsuivat budjonnovkaa yleisesti *piippalakiksi*.

Puna-armeijan ratsuväen Venäjän sisällissodan aikana pukemista budjonnovkoista tuli ajanjakson tärkeä venäläinen kulttuurikuva tatšankojen, Nagantin ja Maximin kanssa.
Joshua Payne

**Joshua Payne** (s. 25. kesäkuuta 1973 Olney, Texas) on Arkansasista, Yhdysvalloista kotoisin oleva baritoni. Hänen debyyttialbuminsa, *"Your Love, My Home"* julkaistiin vuonna 2004. Huomattavaa on, että Payne syntyi lähes kuurona.

## Lähteet
* Joshua Payne - Music Biography, Streaming Radio and Discography - AllMusic
Salmiakki (kirja)

**Salmiakki** on Jukka Annalan palkittu tietokirja salmiakkimakeisten historiasta. Sen on julkaissut vuonna 2001 Nemo. Kirjassa on tietoja salmiakin käyttöhistoriasta, makeisten lajityypeistä ja suosikkituotteiden historiasta. *Salmiakin* jälkeen Jukka Annala on kirjoittanut teoksen *[[Toopelivisio]]* (Teos, 2006).

Syksyllä 2001 julkaistu *Salmiakki* ylti Tieto-Finlandia-ehdokkaaksi, ja se valittiin vuoden kauneimmaksi kirjaksi. Kustannusosakeyhtiö Nemo julkaisi *Salmiakista* neljä painosta, ja kirjaa myytiin yhteensä 11&nbsp;500 kappaletta. Kirjan ulkoasun suunnittelivat Petri Salmela ja Ilona Ilottu.

Suomen kirjataiteen komitea valitsi *Salmiakin* Vuoden 2001 kauneimmaksi kirjaksi. Teos arvioitiin parhaaksi 187 kirjan joukosta, jotka 55 kustantajaa oli lähettänyt komitean arvosteltavaksi.

## Lähteet
Mona Marshall

**Mona Marshall** (s. **Mona Mortica Ianotti**, 31. elokuuta 1947 Kalifornia) on yhdysvaltalainen ääninäyttelijätär, joka on usein nuoren pojan roolissa. Hän esiintyy japanilaisten animesarjojen lisäksi myös yhdysvaltalaisissa piirretyissä.

## Merkittäviä rooleja
### Animet
*Battle B-Daman - Bull
*Bleach - Ichigo Kurosaki
*Cardcaptor Sakura - Syaoran Li
*Chobits - Minoru Kokubunji
*Digimon - Izzy Izumi
*Digimon Tamers - Terriermon
*Digimon Frontier - Lucemon
*Kyo Kara Maoh! - Wolfram
*Last Exile - Luciola
*Love Hina - Motoko Aoyama
*Magic Knight Rayearth - Ascot
*Naruto - Inari, nuori Haku
*Wolf's Rain - Toboe

### Piirretyt
*G.I. Joe - Vena
*Fragglit - Mokey Fraggle, Cotterpin Doozer, sivuäänet
*Jackie Chan seikkailee - Po Kong, Bai Tsa ja Vanessa Barone
*James Bond Junior - sivuäänet
*South Park - Sheila Broflovski, Linda Stotch, Wendy Testaburger, joitain sivuhahmoja

### Elokuvat
*Aarreplaneetta – sivuhahmoja
*Digimon-elokuva – Izzy Izumi, Terriermon
*Henkien kätkemä – sivuhahmoja
*Son of the Mask – Alveyn äänet
*Street Fighter Alpha: The Animation – Shun

## Lähteet
Neulanen

**Neulanen** on havupuille tyypillinen kapea lehti. Neulanen voi olla litteä tai poikkileikkaukseltaan särmikäs. Tyypillisimmillään neulaset ovat hyvin kapeita ja teräväkärkisiä eli kasvitieteen termein muodoltaan neulasmaisia. Neulasiksi kutsutaan kuitenkin myös muunlaisia kapeita havupuiden lehtiä, jotka saattavat olla tarkalta muodoltaan esimerkiksi  tai kapean .

Kaikki havupuiden lehdet eivät ole kapeita neulasia. Esimerkiksi monilla sypressikasveilla (Cupressaceae) sekä podokarpuskasveilla (Podocarpaceae) on suomumaisia lehtiä, ja joillakin podokarpuskasveilla sekä kaureilla (*Agathis*) on leveämpiä, usein suikeita tai soikeita lehtiä. Sypressikasveilla, kuten esimerkiksi monilla katajilla (*Juniperus*), nuorten kasvien varhaislehdet ovat usein kapeita neulasia, mutta vanhempien kasvien myöhäislehdet ovat suomumaisia.

*Neulasvuosikerta* tarkoittaa jonakin tiettynä vuonna puhjenneita neulasia. Monet neulasia tuottavat havupuut ovat ainavihantia, jolloin oksilla on samanaikaisesti usean eri vuoden neulasia. Neulaslehtiset havupuut voivat kuitenkin olla myös kausivihantia, kuten esimerkiksi lehtikuuset (*Larix*), ja varistaa neulasensa vuosittain.

Havupuiden, erityisesti männyn ja kuusen neulaset on todettu tehokkaiksi ilmanlaadun indikaattoreiksi muun muassa raskasmetallien ja rikin osalta. Esimerkiksi Suomessa juuri neulasia käytetään selvitettäessä, kuinka näiden aineiden päästöt voimalaitoksista vaikuttavat kasvillisuuteen.

Neulasmainen lehtimuoto esiintyy myös monilla koppisiemenisillä eli kukkivilla kasveilla, kuten kanervalla (*Calluna vulgaris*).

## Lähteet

## Aiheesta muualla
* Kemia-lehti: Omolara Mofikoyan väitös: Havupuiden neulasuutteista tunnistettavissa 3 000 erilaista yhdistettä
Morning Musume tanjō 10-nen kinentai

**Morning Musume tanjō 10-nen kinentai** () on Morning Musumen tammikuussa 2007 muodostettu 10-vuotisjuhlaryhmittymä. Heidän singlensä Bokura ga ikiru MY ASIA julkaistiin 24. tammikuuta 2007. Yksikön jäseniin kuuluvat: Natsumi Abe, Kaori Iida, Maki Gotō, Risa Niigaki ja Koharu Kusumi. Kaikki viisi ovat jo valmistuneet Morning Musumesta.

Ryhmässä on viisi jäsentä, kuten Morning Musumessakin sen aloittaessa.
Susan Dalian

**Susan Patterson Dalian** (s. 15. syyskuuta 1968 Baltimore, Maryland Yhdysvallat) on yhdysvaltalainen näyttelijä. Hän on ääninäytellyt anime-sarjassa *[[Naruto]]* Hakun äänenä, josta hän oli vuonna 2007 American Anime -ehdokkaana.

## Filmografia
### Animet
* *[[Naruto]]* – Haku

### Animaatiot
* *[[Wolverine and the X-Men]]* – Storm

### Elokuvat
* *[[Pojasta mieheksi (vuoden 2000 elokuva)|Pojasta mieheksi]]* (2000) – Giselle
* *[[The Brothers]]* (2001) – BeBe Fales
* *[[Teräskehä]]* (2002) – Jonelle
* *[[Pressan tytöt]]* (*Dick*) (2005) – Lori
* *[[Ultimate Avengers 2]]* (2006) – Nakinda (ääni)

### Videopelit
* ** – Haku
* *[[RTX Red Rock]]* (2003) – Cimmeria Rajan

## Aiheesta muualla
*
Smoljan

**Smoljan** (,  tai *Ahiçelebi*) on kaupunki Etelä-Bulgariassa Smoljanin alueella. Se sijaitsee lähellä Kreikan rajaa. Vuonna 2021 kaupungissa oli 25&nbsp;555 asukasta.

## Lähteet

## Aiheesta muualla

*Smoljanin kotisivut
Rintalasta

**Rintalasta** (*sternum*) on pitkä ja litteä luu, joka sijaitsee keskellä rintakehää. Kylkiluut kiinnittyvät siihen suoraan kylkirustojen avulla (*costae sternales*). Osa kylkiluista kiinnittyy rintalastaan kostaalisen kaaren avulla, joka muodostuu kun kylkiluiden rusto-osat yhtyvät (*costae asternales*). Ihmisellä kaksi alinta ja koiralla alin kylkiluu eivät ole yhteydessä rintalastaan (*costae fluctuantes*). Rintalasta muodostuu suuremmasta, litteästä rintalastan rungosta (*corpus sterni*) sekä kolmiomaisesta osasta sen yläosassa, rintalastan kahvasta (*manubrium sterni*), joka on hyvin kehittynyt niillä eläinlajeilla, joilla on myös hyvin kehittyneet solisluut. Molemmat solisluut niveltyvät tähän kolmiomaiseen osaan. Lisäksi isot rintalihakset kiinnittyvät osaksi siihen. Rintalastan alaosassa on kapea miekkalisäke (*processus xiphoideus*).

Rintalastasta voidaan ottaa luuydinnäyte rintalastapiston eli sternaalipunktion avulla. Näyte otetaan yleensä rintalastan kahvasta.

## Lähteet
Värttinäluu

**Värttinäluu** () on toinen kyynärvarren kahdesta luusta. Se sijaitsee peukalon puolella ja muodostaa  yhdessä kyynärluun kanssa kyynärvarren. Ihmisellä ja lihansyöjillä näiden kahden luun välissä oleva luuvälikalvo tekee niistä yhden kokonaisuuden. Kyynär- ja värttinäluun kiertyminen toistensa ympäri mahdollistaa niin sanotun avaimenkiertoliikkeen. Sialla luut ovat kiinni toisissaan tiiviillä sidekudoksella, joka ei salli kovin suurta kyynärvarren kiertoliikettä. Märehtijöillä ja hevosella luut ovat luutuneet toisiinsa kiinni. 

## Aiheesta muualla
*Värttinäluun murtuman kotihoito-ohjeita on Terveyskirjaston sivuilla.
Kotinummen ala-aste

**Kotinummen ala-aste** oli Kotinummentien varrella sijaitseva peruskoulun ala-asteen koulu Tapanilassa Helsingissä. Koulurakennus valmistui vuonna 1989. Vuonna 2016 Kotinummen ala-aste yhdistyi Ylä-Malmin peruskoulun kanssa Malmin peruskouluksi ja Kotinummen ala-asteesta tuli Malmin peruskoulun yksi sivukoulu.

Ennen yhdistymistä Kotinummella opiskeli noin 180 oppilasta.

Sen yhteydessä on myös Kotinummen päiväkoti ja vieressä Kotinummen puisto. Kun Hiidenkiven peruskoulu perustettiin, Kotinummen oppilasmäärä väheni.

## Lähteet

## Aiheesta muualla

*Malmin peruskoulun kotisivut
Spartit

**Spartit** ( 'kylvetyt miehet', sanasta  'kylvää') olivat kreikkalaisessa mytologiassa miehiä, jotka syntyivät maahan kylvetyistä Areen lohikäärmeen hampaista.

## Theban spartit
Kadmos saapui Thebaan seurattuaan sinne lehmää Delfoin oraakkelin neuvosta. Oraakkeli oli kehottanut häntä perustamaan kaupungin siihen paikkaan, johon lehmä pysähtyisi. Kadmos halusi uhrata lehmän ja lähetti miehensä läheiselle lähteelle hakemaan vettä. Lähdettä vartioi kuitenkin lohikäärme, joka surmasi useita miehistä, ennen kuin Kadmos lopulta surmasi sen miekallaan.

Apollodoroksen mukaan lohikäärme oli pyhitetty Areelle. Athene antoi Kadmokselle puolet lohikäärmeen hampaista ja neuvoi häntä kylvämään ne. Kun Kadmos teki niin, kynnöksestä nousi ylös miehiä täysissä aseissa. Peloissaan Kadmos heitti miesten keskelle kiven. Miehet luulivat, että joku heistä olisi heittänyt kiven, ja alkoivat taistella keskenään, kunnes viisi oli jäänyt jäljelle: Ekhion, Udeus, Khthonios, Hyperenor ja Peloros. Nämä viisi auttoivat Kadmosta perustamaan Theban kaupungin, mutta Kadmos joutui palvelemaan Aresta orjana vuoden hyvitykseksi lohikäärmeen tappamisesta. Vuoden kuluttua hänelle annettiin vaimoksi Harmonia, Afroditen ja Areen tytär.

Hellanikos kuitenkin kirjoittaa, että pellosta olisi noussut ainoastaan viisi sparttia, ja jättää koko taistelun mainitsematta. Tässä versiossa Zeuksen täytyi puuttua asiaan ja pelastaa Kadmos Areelta, joka tahtoi hänet surmata.

Ekhion meni myöhemmin naimisiin Kadmoksen tyttären Agauen kanssa, ja heidän poikansa Pentheus seurasi Kadmosta Theban kuninkaana.

## Kolkhiin spartit
Toisen puolen hampaista kylvi Iason Kolkhiiseen. Kolkhiin kuningas Aietes sai hampaat Athenelta ja pakotti Iasonin kylvämään ne, jotta hän voittaisi kultaisen taljan. Kadmoksen tavoin Iasonkin heitti kiven sparttien keskelle hämmentääkseen heidät, mutta seuranneesta taistelusta ei ainutkaan spartti selvinnyt hengissä.

## Lähteet
Pietarin viimeiset päivät

**Pietarin viimeiset päivät** (Конец Санкт-Петербурга, *Konets Sankt-Peterburga*) on vuonna 1927 valmistunut neuvostoliittolainen mykkäelokuva, jonka ohjasi Vsevolod Pudovkin. Elokuva kuuluu Pudovkinin vallankumoustrilogiaan elokuvien *[[Äiti (vuoden 1926 elokuva)|Äiti]]* (1926) ja *[[Myrsky yli Aasian]]* (1928) ohella. *Pietarin viimeiset päivät* valmistui lokakuun vallankumouksen kymmenenvuotisjuhliin, samoin kuin Sergei Eisensteinin elokuva *[[Lokakuu (elokuva)|Lokakuu]]* (1928).

Alussa Pudovkin suunnitteli elokuvan kattavan Pietarin historian kahdensadan vuoden ajalta, mutta käsikirjoittaja Natan Zarhi vaati tapahtumien karsimista lyhyempään ajanjaksoon. Lopulta Pudovkin supisti elokuvan tapahtumat muutaman vuoden mittaisiksi.

## Juoni
Köyhälle maalaistalon perheelle käy ylivoimaiseksi ruokkia kaikkia lapsia, joten vanhin poika lähtee etsimään työtä Pietarista. Lebedevin tehtaalla on lakko käynnissä, ja nuorimies liittyy lakkoon työn toivossa. Kun viranomaiset tulevat kyselemään lakkolaisista, nuorukainen paljastaa kaiken ja lakkojohtajat pidätetään.

Nuorukainen huomaa toimineensa väärin ja menee poliisiasemalla puhuakseen lakkojohtajat vapaaksi. Poliisiasemalla syntyy kuitenkin tappelu, ja poika pidätetään ja laitetaan selliin. Seuraavana yönä saapuu tieto, että Venäjä on liittynyt ensimmäiseen maailmansotaan. Nuorukainen lähetetään rintamalle, ja siellä hän päätyy kuraisiin juoksuhautoihin. Nuorukaisessa alkaa kyteä viha sekä olemassa olevaa systeemiä että ylempiarvoisia upseereita kohtaan. Hän tempautuu mukaan tapahtumiin, joiden seurauksensa käynnistyy vallankumous ja syntyy Neuvostoliitto.

## Näyttelijät

## Lähteet
* Mykkäelokuvasivusto
Yoji Biomehanika

**YOJI** on japanilainen hard trance/hard house DJ, tuottaja ja remixaaja, joka on tunnettu erityisesti energisestä esiintymisestään. YOJI on esiintynyt muun muassa seuraavissa paikoissa ja tapahtumissa: Sensation Black, Dance Valley, Godskitchen Global Gathering, Mystery Land, Godskitchen UK, Gatecrasher, Slinky, Judgment Sunday, Creamfields, Ageha Tokyo jne. Hänen tunnetuimpia kappaleitaan ovat mm. Monochroma, Hardstyle Disco, Wonderland, Never End ja Samurai.

## Diskografia
### Albumit
*Technicolor NRG Show
*Tales From the Big Room
*Greatest Work

### Singlet
*Airport
*Don't Wake Me From the Dream
*From Flower to Flower
*Techy Techy 
*Real Nightmare
*Go Mad
*Peace Out
*Do the Nasty
*Seduction
*Anastasia
*Crash Boom Bang
*Look @ the Heaven
*Ding a Ling
*A Theme From BanginGlobe
*Hardstyle Disco
*Never End
*Rain
*Samurai
*Monochroma

### Kokoelmat
*Tech Dance Euphoria
*The Future of Hard Dance 1 & 2
*Music for the Harder Generation Volume 2
*Goodgreef: Album 3 (CD2 only)
*Pharmacy vol. 4 - Reign in Blood

### Remixit
*G-Sigh (YOJI Remix) - Remo-Con
*Sandstorm (YOJI Remix) - Darude
*GAME (YOJI Remix) - Ayumi Hamasaki
*Blackout (Yoji Biomehanika Remix) - Dark By Design
*Concept Of Love (Yoji Biomehanika Remix) - Lab4
*The Philosophy Of Religion (Yoji Biomehanika Remix) - Nish
*Get Up Get Down (Yoji Biomehanika Remix) - Eurotrash
*X Bass (Yoji Biomehanika With Mc Magika Hardstyle Remix) - IK
*Time to Time 2007 (YOJI Remix) - Atomizer
*Dark Angel (Yoji Biomehanika Remix) - Blutonium Boy
*Till Tears Do Us Part (Yoji Biomehanika Remix) - Heavens Cry
*Ligaya (Yoji Biomehanika Remix) - Gouryella
*Iguana (A Different Starting Mix/Hellhouse Remix) - Mauro Picotto

## Aiheesta muualla
*Yoji Biomehanikan virallinen kotisivu
*Yoji Biomehanikan diskografia Discogs.comissa
Sergei Treštšov

**Sergei Jevgenjevitš Treštšov** (, s. 18. elokuuta 1958 Krasnui Kustarissa, Neuvostoliitossa) on venäläinen kosmonautti.

Treštšov opiskeli Moskovan energiainstituutissa vuoteen 1982 asti. Tämän jälkeen hän toimi kaksi vuotta Neuvostoliiton ilmavoimissa. Vuonna 1984 hän sai paikan Energija-avaruusteknologiayhtiössä. Hänen tehtäviinsä kuului Mir-avaruusasemalla toimimisen suunnittelu johon liittyen hän laati dokumentteja, joita käytettiin kosmonauttien koulutuksessa.  

Vuonna 1992 hänet valittiin Energijan kosmonauttikoulutettavien ryhmään. Koulutus kesti vuoteen 1994 asti. 

Hän harjoitteli Mir EO-25-lennon varamiehistöön kesäkuusta 1997 helmikuuhun 1998. Kesäkuusta 1999 heinäkuuhun 2000 hän osallistui ISS:n kolmannen miehistön lentovalmisteluihin varamiehistön jäsenenä.

Hän lensi ISS-avaruusasemalle sen viidennen miehistön mukana 5. kesäkuuta 2002 NASAn STS-111-lennolla. Hän toimi asemalla seitsemän kuukautta. Hän palasi maahan STS-113-lennolla 7. joulukuuta 2002.
 
## Aiheesta muualla
* NASA-Biografie 
* Spacefacts.de
Powerade

**Powerade** on The Coca-Cola Companyn urheilujuoma. Se on nykyään maailman toiseksi myydyin urheilujuoma, ainoastaan Gatorade on myydympi. Poweraden osuus Yhdysvaltojen urheilujuomien myynnistä on 21,7 %, ja suurimmalla kilpailijalla Gatoradella 77,2 %. Powerade tuli markkinoille ensimmäisen kerran 1988.
## Katso myös
* Urheilujuoma

## Lähteet

## Aiheesta muualla

* Poweraden viralliset kotisivut
Pilli (ruokailuväline)

**Pilli** on väline, jota käytetään nesteen (yleensä juoman) imemiseen. Pillissä saattaa olla haitarimainen kaulaosa taittamista varten. Pilliä käytetään pitämällä toista päätä suussa ja toista juomassa. Lihastoiminta vähentää ilmanpainetta suussa ja pakottaa juoman ylöspäin pillissä.

Aiemmin pillit on valmistettu yleensä ohuesta muoviputkesta, mutta nykyään yhä useammin myös paperista tai muusta biohajoavasta raaka-aineesta. Kestopillejä valmistetaan muun muassa metallista sekä paksummasta muoviputkesta. 

Ensimmäiset pillit olivat sumerilaisten tekemiä, ja niitä käytettiin oluen juomiseen, jotta vältettäisiin käymisen sivutuotteiden juominen. Nykyaikaisen pillin patentoi vuonna 1888 Marvin Stone.

## Lähteet

## Aiheesta muualla

* Oluen ja leivän historia (sekä sumerialaiset pillit)
Nikolai Budarin

**Nikolai Mihailovitš Budarin** (, s. 29. huhtikuuta 1953 Kirjassa, Neuvostoliitossa) on venäläinen kosmonautti.

Hänet valittiin kosmonauttikoulutukseen 25. tammikuuta 1989. 

Hän lensi NASAn STS-71-sukkulalennolla vuonna 27. kesäkuuta 1995 ja Venäjän avaruusjärjestön Sojuz TM-27-lennolla vuonna 1998.

Hän lensi 25. marraskuuta 2002 NASAn avaruussukkulan (lento STS-113 kyydissä) ISS-avaruusasemalle sen kolmanteen miehistöön kuuluvana. Hän palasi maahan 4. toukokuuta 2003 Sojuz TMA-1-aluksella. 

Budarin on viettänyt 444 päivää, 1 tunnin ja 25 minuuttia avaruudessa. Hän on tehnyt yhteensä 44 tuntia 25 minuuttia työtä avaruusaluksen ulkopuolella (EVA) kahdeksalla eri kerralla.

## Aiheesta muualla
* spacefacts.de: Biografie
* NASA-Biografie
Lea Thompson

**Lea Katherine Thompson** (s. 31. toukokuuta 1961 Rochester, Minnesota) on yhdysvaltalainen näyttelijä ja tanssija. Hän on valmistunut Marshallin yliopistossa Minneapoliksessa.

Nuorempana hän harrasti balettia ja tanssi 14-vuotiaasta asti ammattimaisesti, ja olisi saanut stipendejä useisiin baletteihin opiskelemaan. Hän piti kuitenkin itseään liian lyhyenä tanssijaksi lupaavasta uran alusta huolimatta, ja päätti alkaa keskittymään baletin sijaan näyttelemiseen. 20-vuotiaana hän muutti New Yorkiin, jossa hän näytteli Burger Kingin televisiomainoksessa.

Lea Thompson on näytellyt muun muassa elokuvissa *[[Kovaa peliä]]*, *[[Punainen vaara (vuoden 1984 elokuva)|Punainen vaara]]*, ''Paluu tulevaisuuteen'' -trilogia ja *[[Ville Vallaton (elokuva)|Ville Vallaton]]*.

## Yksityiselämä
Lea Thompson on ollut naimisissa Howard Deutchin kanssa vuodesta 1989. Heillä on kaksi tytärtä: Madeline ja Zoey.

## Lähteet

## Aiheesta muualla
* 
*
Valeri Korzun

**Valeri Grigorjevitš Korzun** (, s. 5. maaliskuuta 1953 Krasnyi Sulinissa, Neuvostoliitossa) on venäläinen kosmonautti.

Korzun päätti lentäjäkoulutuksensa vuonna 1974. Hän toimi sotilaslentäjänä ja komensi laskuvarjojääkärien kuljetuslentolaivuetta. Hän pääsi kosmonauttikoulutukseen vuonna 1987.  

Syyskuusta 1989 alkaen hän kuului eri Mir-lentojen varamiehistöihin. Hän lensi 17. elokuuta 1996 ranskalais-venäläisellä Sojuz TM-24-lennolla palaten maaliskuussa 1997. 
 
Hän oli ISS-aseman kolmannen miehistön varamiehistössä ja lensi 5. miehistössä STS-111-lennolla asemalle kesäkuussa 2002 palaten 7. joulukuuta 2002 STS-113-lennolla. 

Hän oli kaikkiaan 381 vuorokautta avaruudessa.

Korzun erosi palveluksesta syyskuussa 2003 ja on sen jälkeen toiminut koulutuskeskuksen johtajana.  

Valeri on naimisissa Jelenan kanssa ja perheessä on Nikita-niminen poika.

## Aiheesta muualla
* Spacefacts.de
Daniel Niculae

**Daniel Niculae** (s. 6. lokakuuta 1982 Bukarest) on romanialainen jalkapalloilija. Hän pelasi kotimaansa lisäksi Ranskan ja Venäjän sarjoissa. Romanian maajoukkueessa hän pelasi 39 ottelua ja teki niissä yhdeksän maalia vuosina 2003–2012.

## Saavutukset
* Romanian mestaruus 2003 (Rapid Bukarest)
* Romanian cupin voitto 2002, 2006 (Rapid Bukarest)
* Romanian supercupin voitto 2002, 2003 (Rapid Bukarest)

## Lähteet
*Profiili FranceFootball.fr:ssä 
*Profiili L'Equipe.fr:ssä
*Profiili Soccerbasessa
*Profiili Romaniansoccerissa
*Profiili ESPN:n Soccernetissä 

### Viitteet
American III: Solitary Man

__NOTOC__
**American III: Solitary Man** on Johnny Cashin studioalbumi ja *American*-albumisarjan kolmas osa, joka julkaistiin 17. lokakuuta 2000. Se debytoi Yhdysvalloissa Billboard 200 -listan sijalla 88.

## Kappaleet
#
#
#
#
#
#
#
#
#
#
#
#
#
#

## Muusikot
* Norman Blake – kitara
* Mike Campbell – kitara
* June Carter Cash – laulu kappaleessa (*Field of Diamonds*)
* Laura Cash – viulu
* Sheryl Crow – laulu (*Field of Diamonds*), hanuri (*Wayfaring Stranger* ja *Mary Of The Wild Moor*)
* Merle Haggard – laulu (*I'm Leavin' Now*), kitara
* Will Oldham – laulu (*I See A Darkness*)
* Larry Perkins – kitara
* Tom Petty – laulu (*I Won't Back Down* ja *Solitary Man*), urut (*I Won't Back Down*)
* Randy Scruggs – kitara
* Marty Stuart – kitara
* Benmont Tench – piano, urut, urkuharmoni

+

* Rick Rubin – tuottaja

## Arvostelut
* AllMusic: 
* Rolling Stone: 
* Soundi: 

## Lähteet
* CD-levy 51011 2794-2 (American Recordings, LLC., 2000)

### Viitteet

## Aiheesta muualla
* ''American III: Solitary Man'' discogs.com -sivustolla
”Them”

**”Them”** on King Diamondin kolmas albumi. Alkuperäinen albumi on äänitetty ja miksattu M.M.C.-studiossa Kööpenhaminassa Tanskassa vuonna 1988. Uudelleenmasteroitu versio vuodelta 1997 sisältää kolme lisäkappaletta.

## Kappaleet
#
#
#
#
#
#
#
#
#
#
#

**Vuoden 1988 CD-bonus**
#

**Vuoden 1997 uusintapainoksen bonuskappaleet**
#
#The Invisible Guests (Rehearsal)
#Bye, Bye Missy (Rehearsal)

## Kokoonpano

* King Diamond – laulu
* Andy La Rocque – kitara
* Pete Blakk – kitara
* Timi Hansen – basso
* Mikkey Dee – rummut
* Roberto Falcao – kosketinsoittimet

## Aiheesta muualla
* Albumi yhtyeen sivustolla 
* 
*
Ruusukapustahaikara

**Ruusukapustahaikara** (*Platalea ajaja*) on pinkki amerikkalainen iibislaji. Tunnetaan myös nimellä *Ajaia ajaja*.

## Koko ja ulkonäkö

Linnun pituus on noin 81 cm ja siipien kärkiväli 127 cm. Kapustahaikaran kokoinen ja habituskin on sama, mutta väritys poikkeava. Vartalo ja siivet ovat vaaleanpunaiset, paikoin punaiset. Myös koivet ovat pinkit ja silmät punaiset. Kaula ja rinta ovat valkoiset. Pää on kalju ja väriltään vihertävä, soidinkaudella ruskehtava. Pitkä, kapustamainen nokka on harmaa. Nuorella linnulla on lähes valkoinen puku ja myös pää on valkohöyheninen. Lennossa kaula on eteen ojennettuna. Sukupuolet ovat saman näköiset.

## Esiintyminen

Amerikkalainen laji, joka pesii monin paikoin yleisenä Etelä- ja Keski-Amerikassa, Meksikon länsirannikolla sekä Yhdysvaltojen kaakkoisrannikolla. Maailman populaation koko on 100&nbsp;000–250&nbsp;000 yksilöä.* Lajia ei ole tavattu Suomessa.

## Elinympäristö

Monenlaiset kosteikot, kuten suot, mangrovemetsät, lammet ja matalat järvet. Kosteikkojen kuivattaminen ja metsästys höyhenten vuoksi ovat vähentäneet yksilömääriä.

## Lisääntyminen

Yksiavioinen. 1 pesue vuodessa. Pesii pieninä yhdyskuntina, usein yhdessä muiden haikaroiden kanssa. Pesä voi olla puussa tai harvemmin maassa. Se on hyvin rakennettu oksista ja vuorattu kasveilla ja muilla kuivilla materiaaleilla. Koiras tuo rakennusaineet, joista naaras valitsee sopivat ja rakentaa pesän. Munia on 3, likaisen valkoisia ruskein täplin. Haudonta kestää 22–23 päivää, molemmat emot hautovat. Kummatkin puolisot myös hoitavat poikasia, jotka oppivat lentämään 5–6 viikon ikäisinä.

## Ravinto

Kahlaa matalassa vedessä ja heiluttelee lusikkanokkaansa vedessä puolelta toiselle, pyydystäen kaloja, nilviäisiä, äyriäisiä ja muita pieniä vesieläimiä.

## Lähteet
* birding.com 
* Perrins, Christopher M. (päätoim.) 1992: Otavan lintutieto - Maailman linnut. Otava. Italia. 
### Viitteet
Power Macintosh 9500

**Power Macintosh 9500** on Applen 1. toukokuuta 1995 julkaisema tietokone. Euroopassa laitetta myytiin nimellä **Power Macintosh 9150**. 9500 oli ensimmäinen Macintosh, jonka suoritin sijaitsi tytärlevyllä, tehden suorittimen päivittämisestä vaivattoman toimenpiteen. Laitteessa oli myös kuusi PCI-liitäntää, tytärlevyn ja monipuolisten liitäntöjen takia 9500 oli eräitä parhaiten laajennettavissa olevia Power Macintosheja. Power Macintosh 9500 mallien tuotanto lakkautettiin 17. helmikuuta 1997 Power Macintosh 9600 ottaessa sen paikan Macintoshien suorituskykyisimmässä luokassa.

## Yleistä
Yksi Power Macintosh 9500:n kuudesta PCI-liitännästä oli käytettävä erikseen hankittavan näytönohjaimen asentamiseen. Tornimallinen kotelo sisälsi seitsemän massamuistipaikkaa. Laite oli yhteensopiva Macintosh-, Windows, DOS- ja OS/2-levykkeiden kanssa. Motorola 68000 - ja Power Macintosh -ohjelmien lisäksi saatavilla oli Windows-emulaattori, jolla DOS- ja Windows -sovellusten ajo oli mahdollista.

## Mallit
***Power Macintosh 9500/120**: 120 MHz:n suoritin
***Power Macintosh 9500/132**: 132 MHz:n suoritin
***Power Macintosh 9515**: 9500/132, myytiin vain Euroopassa ja Japanissa
***Power Macintosh 9500/150**: 150 MHz:n suoritin
***Power Macintosh 9500/180MP**: Kaksi 180 MHz:n suoritinta
***Power Macintosh 9500/200**: 200 MHz:n suoritin

## Tekniset tiedot
* yksi 120, 132 tai 150 MHz:n PowerPC 604 tai 200 MHz:n 604e -suoritin tai kaksi 180 MHz:n PowerPC 604e -suoritinta
* 16 Mt:n keskusmuisti, laajennettavissa 1,5 Gt:n saakka (12 paikkaa, 168-pin FPM tai EDO DIMM)
* 6 PCI-korttipaikkaa
* sisäinen ja ulkoinen SCSI-väylä
* CD-ROM-asema
* Ethernet (10Base-T ja AAUI)
* käyttöjärjestelmä System 7.5.2 – Mac OS 9.1

## Lähteet

## Aiheesta muualla
* 9500/120  9500/132 9500/150  9500/180MP  9500/200  Applen speksit
* Power Macintosh 9500:n teknistä dokumentaatiota Applen sivuilla
* Power Macintosh 9500 Apple-history.comissa
* Power Macintosh 9500 Low End Macissa
Kirkonkylän koulu

**Kirkonkylän koulu** voi tarkoittaa seuraavia oppilaitoksia:
* Kirkonkylän koulu, Alastaro
* Kirkonkylän koulu, Enonkoski
* Kirkonkylän koulu, Eura
* Kirkonkylän koulu, Hauho
* Kirkonkylän koulu, Haukipudas
* Kirkonkylän koulu, Heinola
* Kirkonkylän koulu, Hämeenkyrö
* Kirkonkylän koulu, Jalasjärvi
* Kirkonkylän koulu, Juva
* Kirkonkylän koulu, Kaavi
* Kirkonkylän koulu, Kempele
* Kirkonkylän koulu, Kestilä
* Kirkonkylän koulu, Kihniö
* Kirkonkylän koulu, Kirkkonummi
* Kirkonkylän koulu, Kontiolahti
* Kirkonkylän koulu, Kälviä
* Kirkonkylän koulu, Kärkölä
* Kirkonkylän koulu, Laihia
* Kirkonkylän koulu, Lappajärvi
* Kirkonkylän koulu, Lohtaja
* Kirkonkylän koulu, Luopioinen
* Kirkonkylän koulu, Marttila
* Kirkonkylän koulu, Muhos
* Kirkonkylän koulu, Myrskylä
* Kirkonkylän koulu, Mäntsälä
* Kirkonkylän koulu, Nastola
* Kirkonkylän koulu, Nurmo
* Kirkonkylän koulu, Oulun Oulunsalo
* Kirkonkylän koulu, Petäjävesi
* Kirkonkylän koulu, Pirkkala
* Kirkonkylän koulu, Polvijärvi
* Kirkonkylän koulu, Pomarkku
* Kirkonkylän koulu, Pukkila
* Kirkonkylän koulu, Ranua
* Kirkonkylän koulu, Ristiina
* Kirkonkylän koulu, Ruokolahti
* Kirkonkylän koulu, Rusko
* Kirkonkylän koulu, Salla
* Kirkonkylän koulu, Taipalsaari
* Kirkonkylän koulu, Tuusula
* Kirkonkylän koulu, Urjala
* Kirkonkylän koulu, Valkeala (Kouvola) 
* Kirkonkylän koulu, Vesilahti
* Kirkonkylän koulu, Vieremä 
* Kirkonkylän koulu, Ylihärmä

## Katso myös
* Kirkonkylän ala-aste (täsmennyssivu)
Manuel Blum

**Manuel Blum** (s. 26. huhtikuuta 1938 Caracas) on tietojenkäsittelytieteilijä, joka sai Turing-palkinnon vuonna 1995. Turing-palkinnon hän sai tunnustuksena panoksestaan laskennan vaativuusteorian perusteiden kehittämisessä ja sen soveltamisesta kryptografiaan ja ohjelmien tarkistamiseen.

## Henkilöhistoria

Blumin vanhemmat olivat juutalaisia romanialaisia (toisen maailmansodan aikaan, nykyään alue on osa Ukrainaa), jotka pakenivat holokaustia. Blumin äidinkieli on saksa. Hän kertoo kiinnostuksensa tietojenkäsittelytieteeseen heränneen jo lapsuudessa, kun hän ihmetteli espanjaa puhuvien paikallisten nopeaa puhetta. Hän ajatteli, että jos hän ymmärtäisi aivojen toimintaa, hän oppisi espanjaakin paremmin.

Blum opiskeli MIT:ssä sähkötekniikkaa ja keskittyi aivojen sähköisen toiminnan tutkimiseen. Hän valmistui sieltä vuonna 1959 kandidaatiksi ja vuonna 1961 maisteriksi. Tohtoriksi hän väitteli samasta korkeakoulusta vuonna 1964. Väitöskirja oli matematiikan alalta ja sitä ohjasi professori Marvin Minsky, hänkin Turing-palkittu.

Tietotekniikan pariin Blumia ohjasi tyttöystävänsä ja tuleva vaimonsa Leonore Blum, joka opiskeli Carnegien teknillisessä korkeakoulussa (Carnegie Mellon -yliopisto). Leonoren opettaja oli ensimmäinen Turing-palkinnon saaja Alan J. Perlis. Leonore näytti Blumille vasta perustetun tietotekniikan opintosuunnan kurssien kotitehtäviä ja Manuel innostui niistä.

Blum työskenteli vuoteen 1999 asti tietojenkäsittelytieteen professorina Kalifornian yliopistossa. Sieltä hän siirtyi professoriksi Carnegie Mellon -yliopistoon. Hänen poikansa Avrim Blum ja vaimonsa ovat hekin Carnegie Mellonin professoreita.

## Työt

1960-luvulla Blum kehitti aksiomaattisen laskettavuusteorian, joka on riippumaton tietokoneen käytännön toteutuksesta. Teoria perustuu Gödel-numerointiin ja hänen itsensä kehittämiin Blum-aksioomiin. Abstraktiudestaan huolimatta Blumin teorialla on merkittäviä käytännön sovelluksia, kuten ohjelmien laskennan vaativuuden luokittelu ja arvioiminen tunnettuihin matemaattisiin funktioihin nähden.

Muutamia muita Blumin töitä ovat protokolla kolikon heittämiseksi puhelimessa, valinta-algoritmi, joka toimii lineaarisessa ajassa, Blum Blum Shub-satunnaislukugeneraattori sekä edellistä käyttävä Blum-Goldwasser-salausjärjestelmä. 2000-luvulla Blum on kehittänyt automatisoituja Turingin testejä.

Poikkeuksellisen monet hänen ohjaamistaan väitöskirjan tekijöistä ovat tehneet huomattavia tieteellisiä työuria. Leonard Adleman, Shafi Goldwasser, Russell Impagliazzo, Silvio Micali, Moni Naor, Steven Rudich, Michael Sipser, Umesh ja Vijay Vazirani sekä Luis von Ahn ovat eräitä Blumin menestyneimmistä oppilaista.

## Lähteet

## Aiheesta muualla
* Blumin kotisivut Carnegie Mellon -yliopistossa
Ernesto Viso

**Ernesto José Viso** (s. 19. maaliskuuta 1985 Caracas, Venezuela) on venezuelalainen autourheilija. Hän ajoi GP2-sarjassa vuosina 2005 ja 2006 BCN Competicion ja iSport International -talleissa saavuttaen kaksi voittoa. Viso myös ajoi Midlandin kolmatta autoa vuoden 2006 Brasilian GP:n perjantain ensimmäisissä harjoituksissa.

Viso teki comebackin GP2-sarjaan kesken kauden 2007. Hän korvasi Sérgio Jimenezin Racing Engineering -tallissa.

Vison ensimmäinen kilpailu vuonna 2007 Ranskan osakilpailussa päättyi kuitenkin jo ensimmäisellä kierroksella, kun hänen autonsa osui Michael Ammermüllerin auton perään ja lähti nousuun. Auto kääntyi ympäri ja osui betonikaiteeseen väärinpäin juuri kuljettajan ollessa kaidetta vasten. Viso selvisi lopulta kolarista aivotärähdyksellä. Samalla radalla kuoli vuonna 1995 espanjalainen F3000-kuljettaja Marco Campos vastaavanlaisessa onnettomuudessa. Viso ajoi vielä kaksi kilpailua Nürburgringillä ennen kuin hän jätti GP2-sarjan. Vuodesta 2008 lähtien Viso on kilpaillut IndyCar -sarjassa. Hän ajoi IndyCar uransa ensimmäisen palkintosijan vuonna 2010 Iowan kilpailussa.

Vuodesta 2014 Viso on kilpaillut Speed Energy Formula Off-Road -sarjassa.

## Formula 1 -tulokset

## GP2-tulokset

## Formula 3000 -tulokset

## Lähteet
Vasili Kalinnikov

**Vasili Sergejevitš Kalinnikov** (; 13. tammikuuta (J: 1. tammikuuta) 1866 Voiny, Orjolin kuvernementti – 11. tammikuuta 1901 (J: 29. joulukuuta 1900) Jalta) oli venäläinen säveltäjä.

Poliisin pojaksi syntynyt Kalinnikov opiskeli orjolilaisessa seminaarissa, jonka kuoron johtajaksi hän nousi neljäntoista vuoden iässä. Hän lähti myöhemmin Moskovaan.

Kalinnikov hankki elantonsa soittamalla fagottia, patarumpua ja viulua teatteriorkesterissa. Hän sairasti tuberkuloosia ja siirtyi sairautensa vuoksi Krimin lämpimämpiin ilmasto-olosuhteisiin. Hän eli loppuelämänsä Jaltassa ja kuoli siellä hieman ennen 35-vuotispäiväänsä. 

Kalinnikovin musiikkituotantoon kuuluu esimerkiksi kaksi sinfoniaa.

## Lähteet

 

## Aiheesta muualla
*
Pentheus

**Pentheus** oli kreikkalaisessa mytologiassa Theban kuningas. Hänen isänsä oli Ekhion, sparteista väkevin, ja äitinsä Agaue, Kadmoksen ja Harmonian tytär. Kadmos luopui vanhuuttaan kruunusta Pentheuksen hyväksi.

Pentheus kielsi tätinsä Semelen pojan eli serkkunsa Dionysoksen palvonnan. Dionysos sai Pentheuksen äidin Agauen ja tädin Inon rientämään bakkanaalikiihkossa Kithaironin vuorelle. Tästä teosta Pentheus vangitutti molemmat, mutta kahleet putosivat heidän yltään ja vankilan ovet avautuivat heille.

Dionysos houkutteli tämän jälkeen Pentheuksen vakoilemaan bakkanaaliriittejä. Kadmoksen tyttäret huomasivat Pentheuksen puussa ja luullen häntä villieläimeksi he kiskoivat hänet alas ja repivät hänen raajansa irti yksi kerrallaan. Tämän johdosta heidät ajettiin maanpakoon Thebasta. Pentheusta seurasi hallitsijana hänen setänsä Polydoros.

Kuten Dionysos huomauttaa, nimi *Pentheus* tarkoittaa 'surujen miestä', ja niinpä jo hänen nimensä ennakoi tragediaa.